ZAPISNIK 
5. sjednice Vijeća Mjesnog odbora Trnovčica,
održane 25. listopada 2021.
u prostorijama mjesne samouprave Trnovčica, Trnovčica 2a
s početkom u 18,00 sati



NAZOČNI ČLANOVI VIJEĆA:

Ivan Matić, Ante Maretić, Matej Crnković, Mirko Gluhak, Robert Šiško, Vesna Šiško i Marija Vuković.



Predsjedava Ivan Matić, predsjednik Vijeća.

Zapisnik vodi Ante Maretić, potpredsjednik Vijeća.



	Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 5. sjednicu Vijeća Mjesnog odbora Trnovčica (u daljem tekstu: Vijeće).

	Bez rasprave,  jednoglasno (7 „za“)  Vijeće prihvaća tekst Zapisnika 4. sjednice, održane 27. rujna 2021., bez izmjena.


Predsjednik daje na glasovanje nadopunjeni dnevni red s prijedlogom dopune u odnosu na dnevni red predložen u pozivu za 5. sjednicu Vijeća Mjesnog odbora Trnovčica, te je tako dopunjeni dnevni red, jednoglasno prihvaćen (7 „za“) i glasi:


DNEVNI RED


1. Prijedlog rješavanja problematike slijeganja tla i s tim povezanim oštećenjima stambenih objekata u Ulici Anđela Nuića, u Ulici Trnovčica, u Ulici Ivana Zovka, u Ulici Jurja Dragišića i u drugim ulicama na području Vijeća Mjesnog odbora Trnovčica te raspravljanje o novim prometnim rješenjima kroz navedene ulice – donošenje zaključka;
2. Prijedlog rješavanja problema nepropisno parkiranih vozila u Ulici Ivana Zovka – donošenje zaključka;
3. Prijedlog rješavnja problema nepropisno parkiranih vozila u Kopčevoj ulici (spojnoj ulici, bez kućnog broja, između Ulice Jurja Dragišića i Ulice Josipa Stadlera) – donošenje zaključka;
4. [bookmark: _Hlk86149350]Raspravljanje o modelu upravljanja i raspodjele termina na sportsko nogometnom igralištu u Ulici Klin – donošenje zaključka;
5. Pitanja, prijedlozi i obavijesti.
Ad 1.	Prijedlog rješavanja problematike slijeganja tla i s tim povezanim oštećenjima stambenih objekata u Ulici Anđela Nuića, u Ulici Trnovčica, u Ulici Ivana Zovka, u Ulici Jurja Dragišića i u drugim ulicama na području Vijeća Mjesnog odbora Trnovčica te raspravljanje o novim prometnim rješenjima kroz navedene ulice;

Predsjednik upoznaje članove s temom.

Svi članovi sudjeluju u raspravi.

Vijeće jednoglasno (7 „za“) donosi


ZAKLJUČAK
s 


Pozivaju se nadležne ustrojstvene jedinice Grada Zagreba da obave očevid na terenu vezan za potrebu ispitivanja tla i statike stambenih objekata, odnosno uz činjenicu da se tlo sliježe uslijed čega dolazi do odvajanja i naginjanja stambenih objekata u Ulici Anđela Nuića, uz napomenu kako Ulica Anđela Nuića nije jedina ulica na području Mjesnog odbora Trnovčica, s opisanim problemima, jer Vijeće ima saznanja o pritužbama građana na iste probleme i u Ulici Trnovčica, u Ulici Ivana Zovka i u Ulici Jurja Dragišića. Stoga molimo ispitivanje tla na navedenim lokacijama i utvrđivanje uzroka problema vezanih uz navedeno slijeganje tla i narušavanje statike stambenih objekata koji se odvajaju od susjednih objekata uz primjetnu rotaciju istih objekata u relativno kratkom razdoblju. Napominjemo kako teška teretna i putnička vozila potiču velike vibracije u stambenim objektima te moguće utječu i na dodatno slijeganje tla koje za posljedicu ima opisano narušavanje statike stambenih objekata u Ulici Anđela Nuića i u drugim prethodno navedenim ulicama na području Mjesnog odbora Trnovčica.



[bookmark: _Hlk86147723]Ad 2. 	Prijedlog rješavanja problema nepropisno parkiranih vozila u Ulici Ivana Zovka

Predsjednik upoznaje članove s temom. 

Svi članovi sudjeluju u raspravi.

Vijeće jednoglasno (7 „za“) donosi


ZAKLJUČAK

Predlaže se postavljanje prometnih znakova zabrane zaustavljanja i parkiranja te da postavljanje zaštitnih stupića u Ulici Ivana Zovka i to sa zapadne strane navedene ulice, kako bi se onemogućilo parkiranje vozila. Napominjemo, kako je potrebno intenzivirati aktivnosti vezane uz izgradnju parkirališnih mjesta na istočnoj strani Ulice Ivana Zovka kako je to i planirano u višegodišnjim planovima malih komunalnih akcija Mjesnog odbora Trnovčica, kako bi se izgradnjom navedenih parkirališnih mjesta u Ulici Ivana Zovka riješio problem prometa u stajanju, odnosno vozila parkiranih s istočne i zapadne strane navedene ulice i na taj način preveniralo stradavanje sudionika u prometu, posebice stradavanje predškolske i školske djece.



Ad 3.	Prijedlog rješavanja problema nepropisno parkiranim vozilima u Kopčevoj ulici


Predsjednik obrazlaže temu.

Svi članovi Vijeća sudjeluju u raspravi.

	Vijeće jednoglasno (7 „za“) donosi


ZAKLJUČAK


Predlaže se postavljanje prometnih znakove zabrane zaustavljanja i parkiranja te postavljanje zaštitnih stupića u Kopčevoj ulici (spojnoj ulici, bez kućnog broja, između Ulice Jurja Dragišića i Ulice Josipa Stadlera), kako bi se onemogućilo zaustavljanje i parkiranje vozila i omogućilo nesmetano kretanje pješaka po nogostupima s obje strane navedene ulice.




Ad 4.	Raspravljanje o modelu upravljanja i raspodjele termina na sportsko nogometnom igralištu u Ulici Klin

[bookmark: _Hlk80886243]Predsjednik uvodno obrazlaže temu.

Svi članovi sudjeluju u raspravi.

Vijeće jednoglasno  (7 „za“) donosi



ZAKLJUČAK

[bookmark: _GoBack]Povodom odgovora Grada Zagreba, Gradskog ureda za mjesnu samoupravu, Sektora za rad mjesne samouprave, Odjela za rad tijela mjesne samouprave, Područnog odsjeka Gornja Dubrava, dostavljenog ovom Vijeću dana 20. listopada 2021. godine, u kojem se konstatira da je sportsko nogometno igralište u Ulici Klin, uređeno sredstvima Grada Zagreba i kao takvo predstavlja javnu površinu u vlasništvu Grada Zagreba. Navedena javna površina stoga može biti dostupna jedino svima pod jednakim uvjetima, zbog čega nitko ne može uvjetovati korištenje termina na istom igralištu. Stoga pozivamo nadležnu ustrojstvenu jedinicu Grada Zagreba, odnosno odgovarajuće stručne službe da odrede nositelja održavanja sportsko nogometnog igrališta u Ulici Klin te način na koji će biti korišteni termini na istom igralištu. Naime, pozivamo prethodno navedene nadležne službe Grada Zagreba, da izrade svojevrsna pravila kojima će biti uređen način korištenja, odnosno način uporabe igrališta od strane korisnika, kako bi se isto igralište što dulje održalo u ispravnom stanju i kako bi se istovremeno spriječili verbalni i fizički sukobi korisnika navedenog igrališta, do kojih je već dolazilo u proteklom razdoblju.



[bookmark: _Hlk80887391]Ad 5. Pitanja, prijedlozi i obavijesti

Potpredsjednik Vijeća Ante Maretić upoznaje članove vijeća s temama rasprave na 2. sjednici Koordinacije predsjednika Vijeća Gradske četvrti Gornja Dubrava s predsjednicima vijeća mjesnih odbora s područja navedene gradske četvrti, na kojoj je sudjelovao kao predstavnik ispred Vijeća Mjesnog odbora Trnovčica.

Nakon toga predsjednik zaključuje sjednicu.


Završeno u 19,10 sati.

Zapisnik sastavio:
Ante Maretić


KLASA: 026-02/21-002/1892
URBROJ: 251-06-11-515-21-2
Zagreb, 25. listopada 2021.


 								                     Predsjednik
    						                                     Vijeća Mjesnog odbora
	                                                                                                          Trnovčica

									           Ivan Matić
